พระราชกฤษฎีกาเปลี่ยนแปลงเขตเทศบาลเมืองบุรีรัมย์จังหวัดบุรีรัมย์พ.ศ. ๒๕๐๔ ภูมิพลอดุลยเดชป.ร.ให้ไว้ ณวันที่ ๓๐ เมษายน พ.ศ. ๒๕๐๔เป็นปีที่๑๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองบุรีรัมย์จังหวัดบุรีรัมย์ เพื่อความเหมาะสมแก่การบริหารกิจการ และทะนุบำรุงท้องถิ่นอาศัยอำนาจตามความในมาตรา ๑๒ แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองบุรีรัมย์จังหวัดบุรีรัมย์ พ.ศ. ๒๕๐๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองบุรีรัมย์จังหวัดบุรีรัมย์ ซึ่งได้กำหนดไว้ตามมาตรา ๔แห่งพระราชกฤษฎีกาจัดตั้งเทศบาลเมืองบุรีรัมย์ จังหวัดบุรีรัมย์ พุทธศักราช ๒๔๗๙ เสียใหม่โดยมีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ทางทิศเหนือห่างจากทางรถไฟสายอุบลราชธานี- นครราชสีมา ตรงหลัก กม. ที่ ๓๗๕ ตามแนวเส้นตั้งฉาก ๔๕๐ เมตร เป็นเส้นตรงไปทางทิศตะวันออกเฉียงใต้ถึงหลักเขตที่ ๒ ซึ่งตั้งอยู่ริมถนนพุทไธสง ฟากตะวันออก ห่างจากทางรถไฟสายอุบลราชธานี- นครราชสีมา ๖๕๐ เมตรด้านตะวันออก จากหลักเขตที่ ๒ เลียบตามถนนพุทไธสง ฟากตะวันออกไปทางทิศใต้ถึงหลักเขตที่ ๓ ซึ่งตั้งอยู่ริมทางรถไฟสายอุบลราชธานี - นครราชสีมา ฟากเหนือจากหลักเขตที่ ๓เลียบตามทางรถไฟสายอุบลราชธานี - นครราชสีมา ฟากเหนือ ไปทางทิศตะวันออกเฉียงใต้ ถึงหลักเขตที่ ๔ ซึ่งตั้งอยู่ห่างจากทางหลวงแผ่นดินสายบุรีรัมย์- สตึก ๓๘๐ เมตรจากหลักเขตที่ ๔ เป็นเส้นตรงไปทางทิศตะวันตกเฉียงใต้ ถึงหลักเขตที่๕ ซึ่งตั้งอยู่ริมทางเข้าวัดอีสาน ฟากใต้ ห่างจากคลองละลม ฝั่งตะวันออก ๔๐ เมตรจากหลักเขตที่ ๕เป็นเส้นขนานกับคลองละลมฝั่งตะวันออกไปทางทิศใต้ ถึงหลักเขตที่ ๖ ซึ่งตั้งอยู่ห่างจากคลองละลมฝั่งใต้ไปทางทิศใต้๔๐ เมตรด้านใต้ จากหลักเขตที่ ๖เป็นเส้นขนานกับคลองละลมฝั่งใต้ไปทางทิศตะวันตกถึงหลักเขตที่ ๗ ซึ่งตั้งอยู่ห่างจากคลองละลมฝั่งใต้๔๐ เมตรจากหลักเขตที่ ๗ เป็นเส้นตรงไปทางทิศตะวันตกเฉียงใต้ถึงหลักเขตที่ ๘ ซึ่งตั้งอยู่ริมทางหลวงแผ่นดินสายบุรีรัมย์ - ประโคนชัย ฟากตะวันออกตรงหลัก กม. ที่ ๖๔๐จากหลักเขตที่ ๘ เป็นเส้นตรงไปทางทิศตะวันตก ถึงหลักเขตที่๙ ซึ่งตั้งอยู่ริมทางรถไฟสายบุรีรัมย์ - เขากระโดง ฟากตะวันตกตรงริมลำห้วยจรเข้มากฝั่งเหนือด้านตะวันตก จากหลักเขตที่ ๙ เลียบตามทางรถไฟสายบุรีรัมย์ -เขากระโดง ฟากตะวันตกไปทางทิศตะวันออกเฉียงเหนือ ถึงหลักเขตที่ ๑๐ซึ่งตั้งอยู่ตรงหลัก กม. ที่ ๑จากหลักเขตที่ ๑๐ เป็นเส้นตรงไปทางทิศตะวันออกเฉียงเหนือถึงหลักเขตที่ ๑๑ ซึ่งตั้งอยู่ริมทางรถไฟสายอุบลราชธานี - นครราชสีมา ฟากเหนือตรงหลัก กม. ที่ ๓๗๕จากหลักเขตที่ ๑๑เป็นเส้นตรงไปทางทิศตะวันออกเฉียงเหนือ จนบรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตด้วยตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ส. ธนะรัชต์นายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาเปลี่ยนแปลงเขตเทศบาลเมืองบุรีรัมย์จังหวัดบุรีรัมย์พ.ศ. ๒๕๐๔(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องถิ่นได้เจริญขึ้น มีชุมนุมชนอยู่หนาแน่นทั้งในเขตและนอกเขตเทศบาลจึงสมควรปรับปรุงเขตเทศบาลเสียใหม่ เพื่อขยายเขตให้เทศบาลได้ปกครองและทะนุบำรุงท้องถิ่นต่อไปปรียนันท์/พิมพ์๒๙ สิงหาคม ๒๕๔๔ปิติวรรณ/ปรับปรุง๑๙ กุมภาพันธ์๒๕๖๓อรญา/ตรวจ๑๗ มีนาคม ๒๕๖๓[๑]ราชกิจจานุเบกษาเล่ม ๗๕/ตอนที่ ๔๐/หน้า ๔๖๓/๙ พฤษภาคม ๒๕๐๔